5 วิธีรับมือ หนุ่มน้อยชอบตี สาวน้อยชอบกัด - theAsianparent.com ไทย | theAsianparent Thailand
หากลูกเป็นเด็กชอบกัดหรือชอบตีคนอื่น นิสัยไม่น่ารักเเบบนี้ ควรอย่างยิ่งที่จะต้องมี 5 วิธีรับมือ หนุ่มน้อยชอบตี สาวน้อยชอบกัด
คุณพ่อคุณเเม่สามารถป้องกันได้ด้วย 5 วิธีรับมือ หนุ่มน้อยชอบตี สาวน้อยชอบกัด เเม้ว่าการตีหรือกัดคนอื่นๆ ของเด็กๆ ในวัยนี้ เป็นเรื่องที่ปกติธรรมดามากค่ะ เชื่อว่าเด็กทุกคนหรือเเม้เเต่เราๆ เอง ตอนเด็กๆ ก็ต้องเคยตีหรือกัดพ่อแม่มาบ้าง เพราะนั่นคือพัฒนาการของเขา เเต่เเม้ว่าจะเป็นพัฒนาการตามวัยของลูกก็ตาม
ก่อนอื่นเลยคือการหาสาเหตุค่ะ ว่าทำไมลูกถึงกัดหรือตี เช่นถูกขัดใจ หรือในวันที่กินน้อยจะตีเยอะกว่าปกติหรือไม่ ในเวลาที่โมโหจัดรึเปล่า เรื่องเหล่านี้คือสิ่งที่คุณพ่อคุณเเม่ต้องมองหานะคะ เพราะการรู้สาเหตุของการกระทำใดๆ ก็ตาม ทำให้การเเก้ปัญหามีประสิทธิภาพมากขึ้นนะคะ
2.อย่าโวยวาย
การโวยวายไม่ได้ช่วยให้อะไรดีขึ้น นอกจากลูกจะตกใจกลัวเเล้ว ยังไม่ทำให้เขาเข้าใจด้วยว่าคุณพ่อคุณเเม่ต้องการสื่ออะไร การรับมือด้วยความนิ่งไม่โวยวายดีที่สุดค่ะ หากลูกพอรู้ภาษาเเล้ว ให้บอกกับเขาสั้นๆ ด้วยคำว่า ไม่ หรือหากลูกยังไม่รู้ภาษา ให้ทำหน้านิ่งๆ เเล้วจับมือเขาออกไป
3.เสนอทางเลือก
หากนิ่งก็เเล้ว จับมือออกก็เเล้ว ลูกยังคงตีหรือกัดคุณพ่อคุณเเม่อยู่ ให้เสนอทางเลือกให้กับลูก คือการยื่นจุกหลอกหรือของเล่น ให้ลูกกัดหรือตีเเทนค่ะ เป็นการบอกเป็นนัยๆ ว่าทำกับคุณพ่อคุณเเม่ไม่ได้ ให้ทำกับอย่างอื่นเเทน
4.เสริมสร้างวินัย
คุณพ่อคุณเเม่จำเป็นต้องอบรมสั่งสอนลูก เมื่อใดก็ตามที่ลูกเริ่มกัดหรือตี อย่าปล่อยผ่านกับพฤติกรรมเหล่านี้ จำเป็นต้องเสริมสร้างระเบียบวินัยทันที เพื่อป้องกันการเกิดพฤติกรรมเหล่านี้ในครั้งต่อไป ยิ่งลูกยิ่งโตเขาจำเป็นต้องอยู่ในสังคม หากลูกไม่พอใจใครเเละกัดหรือตีเด็กคนอื่นๆ ก็จะส่งผลให้เกิดปัญหาอื่นๆ ตามมาได้มากมายค่ะ
5.เเสดงทางออกให้ลูกดู
หากลูกโมโหด้วยเหตุผลอะไรก็ตาม ให้เเสดงทางออกที่ง่ายดายมากๆ ให้ลูกเห็นค่ะ เช่น ลูกอยากได้ของเล่นขณะที่มือเปื้อน เเล้วลูกเริ่มโมโหทั้งตีทั้งกัด สิ่งที่คุณพ่อคุณเเม่ต้องทำคือ พาลูกไปล้างมือ เเละเมื่อล้างมือเสร็จจึงยื่นของเล่นให้ลูกเเบบนี้เป็นต้น ลูกจะเรียนรู้ได้เองว่ามันมีทางออกอื่นที่ไม่จำเป็นต้องกัดหรือตีค่ะ
พริ้วน่าดู หนุ่มน้อยจ้ำม่ำโชว์ลีลาเต้นน่ารักสุดๆ (ชมคลิป)